cyanic-selkie/wikianc huggingface dataset:
Αρχαιολογικό πλαίσιο
Με τον όρο αρχαιολογικό πλαίσιο εννοείται η ακριβής θέση ενός αρχαιολογικού ευρήματος στον χώρο και στον χρόνο, μαζί με το άμεσο περιβάλλον του. Δημιουργείται υπό την επίδραση παραγόντων διαμόρφωσης ή μετασχηματισμού του αρχαιολογικού αρχείου σε μία συγκεκριμένη θέση απόθεσης του ευρήματος. Είναι θεμελιώδης έννοια για την αρχαιολογία και παρέχει στα ευρήματα την αυθεντικότητα και την αρχαιολογική σημασία τους. Τα αρχαιολογικά ευρήματα έχουν επιστημονική αξία, μόνο όταν είναι γνωστό το πλαίσιό τους. Σύμφωνα με τον Γουόλτερ Τέιλορ «όσο περισσότερα είναι γνωστό για το πλαίσιο που σχετίζεται με ευρήματα, τόσο περισσότερα είναι δυνατόν να συναχθούν όχι μόνο για τη λειτουργία τους σε μια κοινωνία του παρελθόντος, αλλά και για τον τρόπο και την αιτία κατασκευής τους, όπως και για ευρύτερα ζητήματα που εμπλέκουν την αρχαία οικονομία, το εμπόριο ή τη θρησκεία». Η μελέτη του αρχαιολογικού πλαισίου των ευρημάτων είναι δυνατόν να παρέχει λεπτομερείς ενδείξεις σχετικά με το νόημά τους, συμβάλλοντας έτσι στην κατανόηση και ερμηνεία της αρχαίας ανθρώπινης συμπεριφοράς και του αρχαίου υλικού πολιτισμού.
Πρωτογενές, δευτερογενές και συστημικό πλαίσιο
Το αρχαιολογικό πλαίσιο ενός ευρήματος είναι το αποτέλεσμα των παραγόντων σχηματισμού ή των παραγόντων μετασχηματισμού του αρχαιολογικού αρχείου, που ευθύνονται για την απόθεση του ευρήματος. Διακρίνεται σε πρωτογενές και δευτερογενές αρχαιολογικό πλαίσιο. Το πρωτογενές πλαίσιο είναι το πλαίσιο ενός αρχαιολογικού ευρήματος όπως αυτό δημιουργήθηκε από τους παράγοντες σχηματισμού της αρχαιολογικής μαρτυρίας. Με άλλα λόγια είναι το προϊόν της πρωτογενούς απόθεσης του ευρήματος. Διακρίνεται για την αδιατάρακτη συσχέτιση, μήτρα και προέλευση, κατάσταση, δηλαδή, στην οποία δεν έχει διαταραχθεί η αρχική εναπόθεση των αρχαιολογικών δεδομένων. Το δευτερογενές πλαίσιο είναι το πλαίσιο ενός αρχαιολογικού ευρήματος, που έχει διαταραχθεί από ανθρώπινη δραστηριότητα ή από φυσικά φαινόμενα. Η προέλευση, η συσχέτιση και η μήτρα τέτοιων αρχαιολογικών δεδομένων έχουν μεταβληθεί πλήρως ή μερικώς από μετασχηματιστικές διαδικασίες μετά την αρχική εναπόθεση. Η διάκριση ανάμεσα σε πρωτογενές και δευτερογενές πλαίσιο φαίνεται ότι προστέθηκε στις συζητήσεις για το αρχαιολογικό πλαίσιο και τη σχετική βιβλιογραφία μετά τη δεκαετία του ‘60.
Προσδιορισμός του πλαισίου
Το αρχαιολογικό πλαίσιο ενός ευρήματος προσδιορίζεται με το περίβλημα (μήτρα), την προέλευση (οριζόντια και κάθετη θέση μέσα στη μήτρα) του ευρήματος, καθώς και τη συσχέτισή του με άλλα ευρήματα. Το περίβλημα (μήτρα) είναι, το υλικό (απόθεση ή στρώμα) που περικλείει και συγκροτεί τα διάφορα αρχαιολογικά ευρήματα. Οι αποθέσεις και το έδαφος του αρχαιολογικού χώρου είναι η βασική μήτρα των υλικών υπολειμμάτων που παρουσιάζουν αρχαιολογικό ενδιαφέρον. Στις περισσότερες περιπτώσεις το περίβλημα του ευρήματος είναι φυσικό, εφόσον τα υλικά που περιβάλλουν οφείλονται σε φυσικά φαινόμενα. Ενδέχεται, όμως, να είναι και πολιτισμικό, δηλαδή προϊόν ανθρώπινης δραστηριότητας. Οι φυσικές και χημικές ιδιότητες του περιβλήματος των αρχαιολογικών καταλοίπων, εφόσον καταγραφούν ορθά, είναι ενδείξεις για να κατανοήσουν οι αρχαιολόγοι τα αίτια της πρωτογενούς ή δευτερογενούς απόθεσής τους.
Τέχνεργα και αρχαιολογικό πλαίσιο
Πολλά από τα αρχαία αντικείμενα, που εκτίθενται στην αγορά έργων τέχνης και στα μουσεία είναι προϊόντα λαθρανασκαφών και βρίσκονται, επομένως, «εκτός αρχαιολογικού πλαισίου». Ο Cannon-Brookes αναφέρεται στα λεηλατημένα αντικείμενα ως «πολιτιστικά ορφανά, τα οποία, αποκομμένα από το πλαίσιό τους, παραμένουν για πάντα βουβά και είναι ουσιαστικά άχρηστα για ακαδημαϊκούς σκοπούς». Άλλοι αρχαιολόγοι εκτιμούν ότι τα συλημένα τέχνεργα έχουν χάσει το 95% της ερευνητικής αξίας τους, γιατί δεν μπορούν να αφηγηθούν τι συνέβη στο παρελθόν. Έτσι, γίνεται πιθανώς κατανοητό ότι, από επιστημονική άποψη, τέχνεργα εκτός πλαισίου δεν είναι εξίσου χρήσιμα με εκείνα που ανακτώνται μέσω μιας ορθής ανασκαφικής μεθόδου. Η συγκεκριμένη άποψη δεν είναι νέα. Σύμφωνα με τον Howard Carter, ανασκαφέα του τάφου του βασιλέα Τουταγχαμών στην Αίγυπτο, «''αν το έργο στο πεδίο διεξαγόταν με συστηματικό και επιστημονικό τρόπο η γνώση μας για την αιγυπτιακή αρχαιολογία θα ήταν τουλάχιστον 50% μεγαλύτερη. Υπάρχουν αμέτρητα εγκαταλελειμμένα αντικείμενα στις αποθήκες των μουσείων που θα μάς έδιναν πολύτιμες πληροφορίες και θα μπορούσαν να μάς πουν από πού ήρθαν''».
Εξωτερικοί σύνδεσμοι
Κατηγορία:Αρχαιολογικές μέθοδοι Κατηγορία:Αρχαιολογική θεωρία
Μάρκος Ιούλιος Γέσιος Βασιανός
Ο Μάρκος Ιούλιος Γέσιος Βασιανός, λατιν.: Marcus Julius Gessius Bassianus (έζησε το α' ήμισυ του 3ου αι.) ήταν ένας magister στoυς Arval Βrethren (Αδελφούς των Αγρών) κατά τη διάρκεια της βασιλείας του Ρωμαίου Αυτοκράτορα Καρακάλλα, ο οποίος κυβέρνησε από το 212 έως το 217.
Βιογραφία
Ο Βασιανός φαίνεται να συνδέεται με το γένος των Ιουλίων και των Βασιανών. Από το όνομά του, θα μπορούσε να είναι πιθανός γιος των Ρωμαίων ευγενών της Συρίας Mάρκου Ιουλίου Γεσίου Μαρκιανού και Ιουλίας Αβίτας Μαμαίας, έτσι πιθανός μεγαλύτερος αδελφός του Ρωμαίου Αυτοκράτορα Αλέξανδρου Σεβήρου και της Θεοκλείας. Εάν αυτό είναι σωστό, ο Bασιανός έχει σχέση με τη βασιλική οικογένεια της Έμεσας της Συρίας (η Ιουλία Αβίτα Μαμαία ήταν εγγονή του Ιουλίου Βασσιανού ιερέα του Ηλιογάβαλου) και τη δυναστεία των Σεβήρων της Ρωμαϊκής Αυτοκρατορίας (η Ιουλία Αβίτα Μαμαία ήταν ανιψιά της Ιουλίας Δόμνας, συζύγου του Σεπτίμιου Σεβήρου Ρωμαίου Αυτοκράτορα).
Ο Bασιανός δεν ήταν γνωστός ιερέας της λατρείας του Ηλιογάβαλου. Αν και ήταν Ρωμαίος ιερέας, δεν μπόρεσε να παρευρεθεί στις τελετές των Arval Brethren στη Ρώμη, πιθανότατα λόγω του ότι ο Bασιανός έδρευε στην Ανατολή.
Πηγές
Κατηγορία:Δυναστεία της Έμεσας
Ισθμός του Σουέζ
Ο ισθμός του Σουέζ είναι λωρίδα γης 125 χιλιομέτρων που βρίσκεται μεταξύ της Μεσογείου και της Ερυθράς Θάλασσας, και είναι το σύνορο ανάμεσα στις ηπείρους της Αφρικής και της Ασίας. Επίσης το διανύει το ρήγμα του Σουέζ, διαιρώντας την ηπειρωτική χώρα της Αιγύπτου και της Αφρικής από την Χερσόνησο του Σινά. Βρίσκεται μέσα στη χώρα της Αιγύπτου και από γεωγραφική άποψη συνδέει τη Μεσόγειο και την Ερυθρά Θάλασσα. Όπως και πολλοί άλλοι ισθμοί, πρόκειται για μια τοποθεσία με πραγματική στρατηγική και ιστορικής αξία, κυρίως με την παρουσία της Διώρυγας του Σουέζ.
Παραπομπές
Κατηγορία:Αιγύπτου γεωγραφία-επέκταση Κατηγορία:Γεωγραφικοί σχηματισμοί της Αφρικής Κατηγορία:Γεωγραφικοί σχηματισμοί της Αιγύπτου Κατηγορία:Γεωγραφικοί σχηματισμοί της Μέσης Ανατολής Κατηγορία:Γεωγραφικοί σχηματισμοί της Ερυθράς Θάλασσας Κατηγορία:Διώρυγα του Σουέζ
ΝΤΟΣΑΑΦ
Επί Σοβιετικής Ένωσης, δηλωμένος στόχος του συνδέσμου ήταν η πατριωτική διαπαιδαγώγηση του πληθυσμού και η προετοιμασία του για την υπεράσπιση της πατρίδας. Μεταξύ των μέσων για την επίτευξη του στόχου αυτού ήταν η ανάπτυξη παραστρατιωτικών αθλημάτων. Αρχικά, ένας σημαντικός στόχος ήταν η οικονομική υποστήριξη των σοβιετικών ενόπλων δυνάμεων (από συνδρομές των μελών, λαχειοφόρες αγορές και δωρεές). Επίσης, δημοφιλή αθλήματα έλαβαν χώρα στις εγκαταστάσεις της ΝΤΟΣΑΑΦ (γυμναστήρια, γήπεδα, πισίνες).
Ιστορία
Το 1927 ιδρύθηκε η ΟΣΟΑΒΙΑΧΙΜ (ОСОАВИАХИМ) η οποία διαλύθηκε το 1948. Το 1951 συστάθηκε η ΝΤΟΣΑΑΦ ως αντικαταστάτρια της ΟΣΟΑΒΙΑΧΙΜ. Έπειτα από την πτώση της Σοβιετικής Ένωσης, η ΝΤΟΣΑΑΦ διαλύθηκε, αλλά διατηρήθηκε σε ορισμένες μετα-σοβιετικές δημοκρατίες, π.χ. τη Ρωσία και τη Λευκορωσία, αν και αυτές μπορεί να χρησιμοποιούν μία διαφορετική ονομασία. Στην Ουκρανία, για παράδειγμα, υπάρχει ο «Σύνδεσμος Αρωγής στην Άμυνα της Ουκρανίας».
Στη Ρωσία, αναμορφώθηκε το Δεκέμβριο του 1991 ως Ρωσική Αθλητικοτεχνική Οργάνωση Άμυνας (ΡΟΣΤΟ, Российская оборонная спортивно-техническая организация – РОСТО). Το Δεκέμβριο του 2009 η ΡΟΣΤΟ μετονομάστηκε σε ΝΤΟΣΑΑΦ Ρωσίας (ДОСААФ России). Στη Λευκορωσία υπάρχει η αντίστοιχη ΝΤΟΣΑΑΦ Λευκορωσίας.
Έμβλημα
thumb|150px|Σημαία της ΝΤΟΣΑΑΦ επί Σοβιετικής Ένωσης
Το έμβλημα της οργάνωσης όπως έχει εξελιχθεί με το πέρασμα του χρόνου.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1951 Κατηγορία:Αθλητισμός στη Σοβιετική Ένωση Κατηγορία:Αθλητικοί σύλλογοι Ρωσίας Κατηγορία:Παραστρατιωτικές οργανώσεις
Γεώργιος Βαγιωνάς
Ο Γιώργος Βαγιωνάς (γεννήθηκε στις 8 Απριλίου 1940) είναι Έλληνας γιατρός και πολιτικός, βουλευτής της Νέας Δημοκρατίας.
Βιογραφία
Ο Βαγιωνάς γεννήθηκε στις 8 Απριλίου 1940 στην Αρναία. Αποφοίτησε από το Αριστοτέλειο Πανεπιστήμιο Θεσσαλονίκης. Στη συνέχεια εργάστηκε στο Λονδίνο και την Αθήνα. Ειδικεύεται στη νεφρολογία. Έγινε πρόεδρος της Ένωσης Ελλήνων νεφρολόγων. Είναι συγγραφέας περισσότερων από 280 επιστημονικών άρθρων, τα οποία έχουν δημοσιευτεί σε ελληνικά και ξένα επιστημονικά και μη περιοδικά.
Εξελέγη βουλευτής με τη Νέα Δημοκρατία στην εκλογική περιφέρεια Χαλκιδικής στις εκλογές του 2004, 2007 και του 2009. Επανεξελέγη τον Ιανουάριο και τον Σεπτέμβριο του 2015, καθώς και τον Ιούλιο του 2019.
Εξωτερικοί σύνδεσμοι
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Απόφοιτοι Αριστοτελείου Πανεπιστημίου Θεσσαλονίκης Κατηγορία:Νευρολόγοι Κατηγορία:Έλληνες ιατροί Κατηγορία:Βουλευτές Χαλκιδικής Κατηγορία:Βουλευτές εκλεγμένοι με τη Νέα Δημοκρατία
Θανάσης Βαρδαλής
Ο Αθανάσιος (Θανάσης) Βαρδαλής είναι Έλληνας πολιτικός, που διετέλεσε βουλευτής με το Κομμουνιστικό Κόμμα Ελλάδος από τον Ιανουάριο του 2015 έως τον Ιούνιο του 2019.
Βιογραφία
Γεννήθηκε το 1960 στα Κουφάλια. Αποφοίτησε από τεχνική σχολή και εργάστηκε ως ηλεκτρολόγος στη Θεσσαλονίκη.
Συμμετείχε σε αντιδικτατορικά κινήματα και έγινε μέλος του Κομμουνιστικού Κόμματος το 1976. Είναι μέλος της Κεντρικής Επιτροπής του ΚΚΕ. Ήταν υποψήφιος βουλευτής του ΚΚΕ σε αρκετές εκλογές. Εξελέγη βουλευτής με το κόμμα στην εκλογική περιφέρεια Α' Θεσσαλονίκης στις εκλογές του Ιανουαρίου 2015 και στη Β΄ Θεσσαλονίκης τον Σεπτέμβριο του 2015.
Παραπομπές
Κατηγορία:Έλληνες κομμουνιστές Κατηγορία:Βουλευτές Β΄ Θεσσαλονίκης Κατηγορία:Βουλευτές Α΄ Θεσσαλονίκης Κατηγορία:Βουλευτές εκλεγμένοι με το ΚΚΕ Κατηγορία:Μακεδόνες
Φορολογικός μηχανισμός
Το 2002 ενεργοποιήθηκε στην Ελλάδα ως προς μέσο θεώρησης των στοιχείων ο φορολογικός μηχανισμός.
Η κατάργηση της θεώρησης των βιβλίων ήρθε τμηματικά και η πλήρη κατάργηση τους έγινε περίπου το 2008.
Ο Φορολογικός μηχανισμός έπαιξε σημαντικό κίνητρο για κερδοσκοπία, δεν έχει καταργηθεί ακόμα στην Ελλάδα έως σήμερα.
Ο φορολογικός μηχανισμός είναι μια υπολογιστική μηχανή, διπλού σημείου ελέγχου.
Δημιουργεί ειδικό αλγόριθμο, βάση οδηγίας της Ελληνικής κυβέρνησης, που αποθηκεύεται στην εσωτερική του μνήμη.
Συνοδεύεται από Λογισμικό Υποστήριξης Σήμανσης Φορολογικών Στοιχείων Υπόχρεου σε Φορολογική Σήμανση (ΛΥΣΦΣΥΦΣ) και αποθηκεύει στον ηλεκτρονικό υπολογιστή τα παραστατικά που έχουν σημανθεί με τον ειδικό αλγόριθμο.
Την 31/12/2002 με το Φ.Ε.Κ 3513/2012, ο φορολογικός μηχανισμός ήρθε να παίξει τον ρόλο της άμεσης δήλωσης των πωλήσεων.
Από το 2013 και έπειτα η γραφειοκρατία μειώθηκε για την δήλωση του στην αρμόδια οικονομική υπηρεσία, και γινόταν από το taxis αντί της παρουσίας του επιχειρηματία ηλεκτρονικά.
Επίσης δεν απαιτούνται έως σήμερα τα δικαιολογητικά ενημερότητας.
Το 2014 το μέτρο ατόνησε.
Επίσης καταργήθηκε από τα στοιχεία τιμολογίων χονδρικής, ανοίγοντας τον δρόμο του εκσυγχρονισμού στις επιχειρήσεις για την ηλεκτρονική τιμολόγηση.
Καταργήθηκε ο φορολογικός μηχανισμός σε πολλούς κλάδους επαγγελμάτων και μάλιστα σε κλάδους που έχουν υψηλά και μη ελέγξιμα ποσοστά φοροδιαφυγής.
Τι συνοδεύει τον φορολογικό μηχανισμό
Ο φορολογικός μηχανισμός συνοδεύεται από :
Κατηγορία:Φορολογία στην Ελλάδα
Πνεύμα
Το πνεύμα είναι η ζωτική αρχή ή η κινητήριος δύναμη για όλα τα έμβια όντα. Από τον 17ο αιώνα, ο Γουίλιαμ Χάρβεϊ και ο Ρενέ Ντεκάρτ πιθανολογούσαν ότι κάπου μέσα στο σώμα, σε μια ειδική περιοχή, υπήρχε ένα "ζωτικό πνεύμα" ή "ζωτική δύναμη". Οι πρωτόγονοι άνθρωποι λέγεται ότι θεωρούσαν την επίδραση του πνεύματος ως κάτι υπερφυσικό ή επικίνδυνο και γι'αυτό ανακουφίζονταν όταν το πνεύμα εξοριζόταν ή καταστρεφόταν. . Το πνεύμα συχνά θεωρείται ως υπερφυσικό ον, ή μη φυσική οντότητα (π.χ. δαίμονας, φάντασμα, νεράιδα, ή άγγελος).
Παραπομπές
Κατηγορία:Πνευματικότητα
Σωτηρία Βλάχου
Η Σωτηρία Βλάχου είναι Ελληνίδα πολιτικός της Εθνικής Λαϊκής Συνείδησης, που διατέλεσε βουλευτής του Ελληνικού Κοινοβουλίου την περίοδο 2015 - 2019.
Βιογραφία
Είναι ιδιοκτήτρια μιας εταιρεία που ασχολείται με τις διεθνείς εμπορευματικές μεταφορές από και προς την Ευρώπη.
Εξελέγη βουλευτής με τη Χρυσή Αυγή στην εκλογική περιφέρεια Χαλκιδικής στις εκλογές του 2015. Στις εκλογές του 2019 τερμάτισε στη 2η θέση ανάμεσα στους υποψήφιους βουλευτές της Χρυσής Αυγής στην Χαλκιδική και δεν εξελέγη. Αποχώρησε από το κίνημα ακολουθώντας τον Γιάννη Λαγό στην Εθνική Λαϊκή Συνείδηση.
Παραπομπές
Κατηγορία:Βουλευτές Χαλκιδικής Κατηγορία:Βουλευτές εκλεγμένοι με τη Χρυσή Αυγή
Μινοξιδίλη
Η μινοξιδίλη είναι φάρμακο που χρησιμοποιείται για τη θεραπεία της υψηλής αρτηριακής πίεσης και της τριχόπτωσης. Είναι ένα αντιυπερτασικό αγγειοδιασταλτικό. Διατίθεται ως γενόσημο φάρμακο με ιατρική συνταγή σε μορφή δισκίου από του στόματος και χωρίς ιατρική συνταγή ως τοπικό υγρό ή αφρός.
Ιατρικές χρήσεις
Η μινοξιδίλη, όταν χρησιμοποιείται για υπέρταση, γενικά προορίζεται για χρήση σε ασθενείς με σοβαρή υπέρταση που δεν μπορούν να ανταποκριθούν σε τουλάχιστον δύο φάρμακα και ένα διουρητικό. Η μινοξιδίλη γενικά χορηγείται επίσης με ένα διουρητικό της αγκύλης για την πρόληψη της κατακράτησης νατρίου και καλίου. Μπορεί επίσης να προκαλέσει αντανακλαστική ταχυκαρδία και επομένως συνταγογραφείται με βήτα αναστολέα.
Η μινοξιδίλη, που εφαρμόζεται τοπικά, χρησιμοποιείται ευρέως για τη θεραπεία της τριχόπτωσης. Είναι αποτελεσματικό στην προώθηση της ανάπτυξης των μαλλιών σε άτομα με ανδρογενή αλωπεκία ανεξάρτητα από το φύλο. Η μινοξιδίλη πρέπει να χρησιμοποιείται επ' αόριστον για τη συνεχή υποστήριξη των υπαρχόντων τριχοθυλακίων και τη διατήρηση οποιασδήποτε αναγέννησης της τρίχας.
Χαμηλής δόσης μινοξιδίλη από το στόμα χρησιμοποιείται εκτός ετικέτας κατά της τριχόπτωσης.
Η επίδρασή του σε άτομα με γυροειδή αλωπεκία είναι ασαφής. Ωστόσο, η συσχέτιση της από του στόματος μινοξιδίλης με αναστολείς της κινάσης Ιανός (αναστολείς JAK), που ονομάζονται από του στόματος ανοσοενισχυτικό μινοξιδίλη, φαίνεται να αυξάνει την αναγέννηση των μαλλιών σε ασθενείς ανθεκτικούς στη μονοθεραπεία με αναστολείς JAK.
Παρενέργειες
Η τοπικά εφαρμοζόμενη μινοξιδίλη είναι γενικά καλά ανεκτή, αλλά συχνές παρενέργειες περιλαμβάνουν κνησμό στα μάτια, κνησμό, ερυθρότητα ή ερεθισμό στην περιοχή που θεραπεύεται και ανεπιθύμητη τριχοφυΐα σε άλλα σημεία του σώματος. Έχει αναφερθεί έξαρση τριχόπτωσης/αλωπεκία. Άλλες ανεπιθύμητες ενέργειες μπορεί να περιλαμβάνουν εξάνθημα, κνησμό, δυσκολία στην αναπνοή, πρήξιμο στο στόμα, στο πρόσωπο, στα χείλη ή στη γλώσσα, πόνο στο στήθος, ζάλη, λιποθυμία, ταχυκαρδία, πονοκέφαλο, ξαφνική και ανεξήγητη αύξηση βάρους ή πρήξιμο των χεριών και των ποδιών. Σπάνιες παρενέργειες είναι η στυτική δυσλειτουργία, η κατάθλιψη, το άγχος, η μειωμένη λίμπιντο και οι δερματικές διαταραχές. Η προσωρινή τριχόπτωση είναι μια συνηθισμένη παρενέργεια της θεραπείας με μινοξιδίλη.
Το αλκοόλ και η προπυλενογλυκόλη που υπάρχουν σε ορισμένα τοπικά σκευάσματα μπορεί να στεγνώσουν το τριχωτό της κεφαλής, με αποτέλεσμα πιτυρίδα και δερματίτιδα εξ επαφής. Έχουν αναφερθεί περιπτώσεις αλλεργικών αντιδράσεων στη μινοξιδίλη ή στο μη δραστικό συστατικό προπυλενογλυκόλη, που βρίσκεται σε ορισμένα τοπικά σκευάσματα μινοξιδίλης.
Οι παρενέργειες της μινοξιδίλης από το στόμα μπορεί να περιλαμβάνουν πρήξιμο του προσώπου και των άκρων, γρήγορο καρδιακό παλμό ή ζαλάδα. Καρδιακές βλάβες, όπως εστιακή νέκρωση του θηλώδους μυός και υποενδοκάρδιων περιοχών της αριστερής κοιλίας, έχουν παρατηρηθεί σε πειραματόζωα που έλαβαν θεραπεία με μινοξιδίλη. Η ψευδοακρομεγαλία είναι μια εξαιρετικά σπάνια παρενέργεια που αναφέρεται με μεγάλες δόσεις μινοξιδίλης από το στόμα.
Η μινοξιδίλη μπορεί να προκαλέσει υπερτρίχωση, αν και είναι εξαιρετικά σπάνια και αναστρέψιμη με τη διακοπή του φαρμάκου.
Μηχανισμός δράσης
Ο μηχανισμός με τον οποίο η μινοξιδίλη προάγει την ανάπτυξη των μαλλιών δεν είναι πλήρως κατανοητός. Η μινοξιδίλη είναι ένα ευαίσθητο στη 5'-τριφωσφορική αδενοσίνη μέσο διάνοιξης διαύλων καλίου, που προκαλεί υπερπόλωση των κυτταρικών μεμβρανών. Θεωρητικά, διευρύνοντας τα αιμοφόρα αγγεία και ανοίγοντας τους διαύλους καλίου, επιτρέπει περισσότερο οξυγόνο, αίμα και θρεπτικά συστατικά να φτάσουν στα τριχοθυλάκια. Επιπλέον, η μινοξιδίλη περιέχει μια μονάδα μονοξειδίου του αζώτου και μπορεί να δρα ως αγωνιστής νιτρικού οξειδίου. Αυτό μπορεί να προκαλέσει την αποβολή των τριχοθυλακίων στην τελογενή φάση, τα οποία στη συνέχεια αντικαθίστανται από παχύτερες τρίχες σε μια νέα φάση αναγέννησης. Η μινοξιδίλη είναι ένα προφάρμακο που μετατρέπεται με θείωση μέσω του ενζύμου σουλφοτρανσφεράση SULT1A1 στη δραστική του μορφή, τη θειική μινοξιδίλη. Η δράση της μινοξιδίλης μεσολαβείται από την αδενοσίνη, η οποία ενεργοποιεί την ενδοκυτταρική μεταγωγή σήματος μέσω και των δύο υποδοχέων αδενοσίνης Α1 και δύο υποτύπων υποδοχέων αδενοσίνης Α2 (υποδοχείς Α2A και Α2B). Η μινοξιδίλη δρα ως ενεργοποιητής του διαύλου Kir6/SUR2 κατά την επιλεκτική σύνδεση με το SUR2. Η έκφραση του SUR2B στα κύτταρα των δερματικών θηλωμάτων μπορεί να παίζει ρόλο στην παραγωγή αδενοσίνης. Η μινοξιδίλη διεγείρει παράγοντες ανάπτυξης κυττάρων όπως οι VEGF, HGF, IGF-1 και ενισχύει τις δράσεις των HGF και IGF-1 με την ενεργοποίηση του μη συζευγμένου υποδοχέα σουλφονυλουρίας στην πλασματική μεμβράνη των δερματικών θηλωδών κυττάρων.
Ένας αριθμός in vitro επιδράσεων της μινοξιδίλης έχει περιγραφεί σε μονοκαλλιέργειες διαφόρων τύπων κυττάρων δέρματος και τριχοθυλακίων, συμπεριλαμβανομένης της διέγερσης του κυτταρικού πολλαπλασιασμού, της αναστολής της σύνθεσης κολλαγόνου και της διέγερσης του αγγειακού ενδοθηλιακού αυξητικού παράγοντα, της σύνθεσης προσταγλανδίνης και της έκφρασης λευκοτριενίου Β4.
Η μινοξιδίλη προκαλεί ανακατανομή του κυτταρικού σιδήρου μέσω της φαινομενικής ικανότητάς της να δεσμεύει αυτό το μεταλλικό ιόν. Με τη δέσμευση του σιδήρου σε μια αντιδραστική μορφή, ακολουθεί η ενδοκυτταρική παραγωγή ρίζας υδροξυλίου, αλλά το υδροξύλιο παγιδεύεται αμέσως από τη μινοξιδίλη για να δημιουργήσει μια ρίζα νιτροξυλίου. Θεωρείται ότι αυτή η ρίζα νιτροξυλίου είναι ικανή να ανάγεται από τη γλουταθειόνη για να αναμορφώσει τη μινοξιδίλη. Μια τέτοια διαδικασία θα συνεχίσει έως ότου η μινοξιδίλη μεταβολιστεί διαφορετικά και θα είχε ως αποτέλεσμα την ταχεία εξάντληση της γλουταθειόνης με το σχηματισμό δισουλφιδίου της γλουταθειόνης και επομένως με την ταυτόχρονη κατανάλωση NADPH/NADH και άλλων αναγωγικών ισοδυνάμων. Σε μια in vivo δοκιμασία αγγειογένεσης, η χιλιοστομοριακή μινοξιδίλη αύξησε το σχηματισμό αιμοφόρων αγγείων με τρόπο εξαρτώμενο από τον VEGF. Η αναστολή της PHD με μινοξιδίλη συμβαίνει μέσω της διακοπής της δέσμευσης του ασκορβικού με τον σίδηρο. Το δομικό χαρακτηριστικό της τοποθέτησης αμινών δίπλα στο μονοξείδιο του αζώτου μπορεί να προσδώσει την ικανότητα της μινοξιδίλης να χηλώνει τον σίδηρο, αναστέλλοντας έτσι την PHD. Η μινοξιδίλη είναι ικανή να αναστέλλει την τετραϋδροβιοπτερίνη ως συμπαράγοντας για τη συνθάση του μονοξειδίου του αζώτου.
Η μινοξιδίλη διεγείρει την παραγωγή προσταγλανδίνης Ε2 ενεργοποιώντας την COX-1 και τη συνθάση-1 του ενδοϋπεροξειδίου της προσταγλανδίνης, αλλά αναστέλλει την παραγωγή προστακυκλίνης. Επιπλέον, η έκφραση του υποδοχέα προσταγλανδίνης Ε2, του πιο ρυθμισμένου γονιδίου στόχου στην οδό β-κατενίνης των θηλωματικών δερματικών κυττάρων ενισχύθηκε από τη μινοξιδίλη, η οποία μπορεί να επιτρέψει στους θύλακες των τριχών να αναπτύσσονται συνεχώς και να διατηρούν τη φάση αναγέννησης.
Λόγω της αντι-ινωτικής δράσης της μινοξιδίλης, η αναστολή του ενζύμου λυσυλυδροξυλάση που υπάρχει στις ινοβλάστες μπορεί να οδηγήσει σε σύνθεση κολλαγόνου με έλλειψη υδροξυλυσίνης. Η μινοξιδίλη μπορεί επίσης δυνητικά να διεγείρει την ελαστογένεση στα λεία μυϊκά κύτταρα της αορτής και στις ινοβλάστες του δέρματος με δοσοεξαρτώμενο τρόπο. Σε υπερτασικούς αρουραίους, η μινοξιδίλη αυξάνει τα επίπεδα ελαστίνης στις μεσεντερικές, κοιλιακές και νεφρικές αρτηρίες με μείωση της δραστηριότητας του ενζύμου «ελαστάση» σε αυτούς τους ιστούς. Σε αρουραίους, τα ανοίγματα διαύλων καλίου μειώνουν την εισροή ασβεστίου, η οποία αναστέλλει τη μεταγραφή του γονιδίου ελαστίνης μέσω της ενεργοποιητικής πρωτεΐνης 1 εξωκυτταρικής σηματοεξαρτομένης κινάσης 1⁄2 (ERK 1/2). Η ERK 1/2 αυξάνει, μέσω της μεταγραφής του γονιδίου ελαστίνης, την επαρκώς διασυνδεδεμένη περιεκτικότητα σε ελαστικές ίνες που συντίθενται από λεία μυϊκά κύτταρα και μειώνει τον αριθμό των κυττάρων στην αορτή.
Η μινοξιδίλη έχει αγωνιστική δράση στους άλφα 2-αδρενεργικούς υποδοχείς, διεγείρει το περιφερικό συμπαθητικό νευρικό σύστημα (ΣΝΣ) μέσω των αντανακλαστικών του βαροϋποδοχέα της καρωτίδας και της αορτής. Η χορήγηση μινοξιδίλης επιφέρει επίσης αύξηση της δραστηριότητας της ρενίνης του πλάσματος, σε μεγάλο βαθμό λόγω της προαναφερθείσας ενεργοποίησης του ΣΝΣ. Αυτή η ενεργοποίηση του άξονα ρενίνης-αγγειοτενσίνης προκαλεί περαιτέρω αυξημένη βιοσύνθεση της αλδοστερόνης. Ενώ τα επίπεδα αλδοστερόνης στο πλάσμα και στα ούρα αυξάνονται νωρίς κατά τη διάρκεια της θεραπείας με μινοξιδίλη, με την πάροδο του χρόνου αυτές οι τιμές τείνουν να ομαλοποιηθούν πιθανώς λόγω της επιταχυνόμενης μεταβολικής κάθαρσης της αλδοστερόνης σε συνδυασμό με ηπατική αγγειοδιαστολή.
Η μινοξιδίλη μπορεί να εμπλέκεται στην αναστολή των σεροτονινεργικών (5-HT2) υποδοχέων.
Η μινοξιδίλη είναι λιγότερο αποτελεσματική όταν η περιοχή της τριχόπτωσης είναι μεγάλη. Επιπλέον, η αποτελεσματικότητά της έχει αποδειχθεί σε μεγάλο βαθμό σε νεότερους άνδρες που παρουσίασαν απώλεια μαλλιών για λιγότερο από 5 χρόνια. Η χρήση μινοξιδίλης ενδείκνυται μόνο για την κεντρική τριχόπτωση. Διεξάγονται δύο κλινικές μελέτες στις ΗΠΑ για μια ιατρική συσκευή που μπορεί να επιτρέψει στους ασθενείς να προσδιορίσουν εάν είναι πιθανό να ωφεληθούν από τη θεραπεία με μινοξιδίλη.
Ιστορία
Η μινοξιδίλη αναπτύχθηκε στα τέλη της δεκαετίας του 1950 από την Upjohn Company (αργότερα έγινε μέρος της Pfizer) για τη θεραπεία των ελκών. Σε δοκιμές με σκύλους, η ένωση δεν θεράπευσε τα έλκη, αλλά αποδείχθηκε ισχυρό αγγειοδιασταλτικό. Η Upjohn συνέθεσε περισσότερες από 200 παραλλαγές της ένωσης, συμπεριλαμβανομένης αυτής που αναπτύχθηκε το 1963 και ονόμασε μινοξιδίλη. Αυτές οι μελέτες οδήγησαν στην έγκριση από τον Οργανισμό Τροφίμων και Φαρμάκων των ΗΠΑ (FDA) της μινοξιδίλης (με την εμπορική ονομασία «Loniten») σε μορφή δισκίων από του στόματος για τη θεραπεία της υψηλής αρτηριακής πίεσης το 1979.
Ανάπτυξη τρίχας
Όταν η Upjohn έλαβε άδεια από την Υπηρεσία Τροφίμων και Φαρμάκων των ΗΠΑ (FDA) για να δοκιμάσει το νέο φάρμακο ως φάρμακο για την υπέρταση, προσέγγισαν τον Τσαρλς Τσίνσεϊ, Αναπληρωτή Καθηγητή Ιατρικής στην Ιατρική Σχολή του Πανεπιστημίου του Κολοράντο. Διεξήγαγε δύο μελέτες, όπου στη δεύτερη μελέτη δείχθηκε απροσδόκητη τριχοφυΐα. Σαστισμένος από αυτή την παρενέργεια, ο Τσίντσεϊ συμβουλεύτηκε τον Γκίντερ Καν (ο οποίος ενώ ήταν δερματολόγος στο Πανεπιστήμιο του Μαϊάμι ήταν ο πρώτος που παρατήρησε και ανέφερε την ανάπτυξη των μαλλιών σε ασθενείς που χρησιμοποιούν το έμπλαστρο μινοξιδίλης) και συζήτησε τη δυνατότητα χρήσης μινοξιδίλης για τη θεραπεία της τριχόπτωσης.
Ο Καν μαζί με τον συνάδελφό του Πολ Τζ. Γκραντ είχαν λάβει μια ορισμένη ποσότητα του φαρμάκου και διεξήγαγαν τη δική τους έρευνα, αφού ήταν οι πρώτοι που έκαναν την παρατήρηση των παρενεργειών. Ούτε η Upjohn ούτε ο Τσίντσεϊ γνώριζαν τότε την παρενέργεια της τριχοφυΐας. Οι δύο γιατροί είχαν πειραματιστεί με ένα διάλυμα μινοξιδίλης 1% αναμεμειγμένο με πολλά υγρά με βάση το αλκοόλ. Και τα δύο μέρη κατέθεσαν διπλώματα ευρεσιτεχνίας για τη χρήση του φαρμάκου για την πρόληψη της τριχόπτωσης, η οποία οδήγησε σε μια δεκαετή δίκη μεταξύ του Καν και της Upjohn, η οποία ολοκληρώθηκε με το όνομα του Καν να περιλαμβάνεται σε ένα ενοποιημένο δίπλωμα ευρεσιτεχνίας (US #4.596.812 Charles A Chidsey, III και Guinter Kahn) στο 1986 και δικαιώματα από την εταιρεία τόσο στον Καν όσο και στον Γκραντ.
Εν τω μεταξύ, η επίδραση της μινοξιδίλης στην πρόληψη της τριχόπτωσης ήταν τόσο ξεκάθαρη που στη δεκαετία του 1980 οι γιατροί συνταγογραφούσαν το Loniten εκτός ετικέτας στους ασθενείς που είχαν φαλάκρα.
Τον Αύγουστο του 1988, η FDA ενέκρινε το φάρμακο για τη θεραπεία της φαλάκρας στους άνδρες με την επωνυμία «Rogaine» (η FDA απέρριψε την πρώτη επιλογή του Upjohn, Regain, ως παραπλανητική ). Ο οργανισμός κατέληξε στο συμπέρασμα ότι αν και «το προϊόν δεν θα λειτουργήσει για όλους», το 39% των ανδρών που μελετήθηκαν είχαν «μέτρια έως πυκνή τριχοφυΐα στην κορυφή του κεφαλιού».
Στις 12 Φεβρουαρίου 1996, ο FDA ενέκρινε τόσο την πώληση του φαρμάκου χωρίς ιατρική συνταγή όσο και την παραγωγή γενόσημων σκευασμάτων μινοξιδίλης. Η Upjohn απάντησε σε αυτό μειώνοντας τις τιμές στο μισό της τιμής του συνταγογραφούμενου φαρμάκου και κυκλοφόρησε μια συνταγή 5% του Rogaine το 1997. Το 1998, ένα σκεύασμα 5% της μινοξιδίλης εγκρίθηκε για μη συνταγογραφούμενη πώληση από τον FDA. Η φόρμουλα αφρού αερολύματος 5% εγκρίθηκε για ιατρική χρήση στις ΗΠΑ το 2006. Οι γενόσημες εκδόσεις της φόρμουλας αφρού αερολύματος 5% εγκρίθηκαν το 2017.
Κτηνιατρική ασφάλεια
Η μινοξιδίλη υποπτεύεται ότι είναι πολύ τοξική για τις γάτες, ακόμη και σε μικρές δόσεις, καθώς έχουν αναφερθεί περιπτώσεις γατών που πεθαίνουν λίγο μετά την επαφή με ελάχιστες ποσότητες της ουσίας.
Παραπομπές
Κατηγορία:Προφάρμακα Κατηγορία:Πιπεριδίνες Κατηγορία:Αντιυπερτασικοί παράγοντες Κατηγορία:Άρθρα με αλλαγμένο αναγνωριστικό EBI Κατηγορία:Πυριμιδίνες Κατηγορία:Οξείδια
Google Meet
Το Google Meet (παλαιότερα γνωστό ως Hangouts Meet και Google Duo) είναι μια υπηρεσία τηλεφωνίας μέσω IP (VoIP) και βιντεοτηλεφωνίας που αναπτύχθηκε από την Google, διαθέσιμη για Android, iOS και προγράμματα περιήγησης ιστού. Είναι μία από τις δύο εφαρμογές που αντικαθιστούν το Google Hangouts και το Google Duo, ενώ η άλλη είναι το Google Chat. Επιτρέπει στους χρήστες να πραγματοποιούν φωνητικές κλήσεις και βιντεοκλήσεις σε υψηλή ευκρίνεια χρησιμοποιώντας κρυπτογράφηση από άκρο σε άκρο. Το Meet μπορεί να χρησιμοποιηθεί είτε με έναν αριθμό τηλεφώνου είτε με έναν λογαριασμό Google, επιτρέποντας στους χρήστες να καλούν κάποιον από τη λίστα επαφών τους.
Κατά τη διάρκεια της πανδημίας COVID-19, η χρήση του Meet αυξήθηκε κατά 30 φορές μεταξύ Ιανουαρίου και Απριλίου 2020, με 100 εκατομμύρια χρήστες την ημέρα να έχουν πρόσβαση στο Meet, σε σύγκριση με 200 εκατομμύρια καθημερινές χρήσεις για το Zoom την τελευταία εβδομάδα του Απριλίου 2020.
Ιστορία
Η Google κυκλοφόρησε επίσημα το Meet τον Μάρτιο του 2017. Η υπηρεσία παρουσιάστηκε ως εφαρμογή τηλεδιάσκεψης για έως και 30 συμμετέχοντες, η οποία περιγράφεται ως μια φιλική προς τις επιχειρήσεις έκδοση του Hangouts. Ξεκίνησε ως διαδικτυακή εφαρμογή και ως εφαρμογή για Android και iOS.
Τον Αύγουστο του 2020, σύμφωνα με πληροφορίες, η Google σχεδίαζε να συγχωνεύσει τελικά το Google Duo με το Google Meet με επιχειρηματικό προσανατολισμό. Τον Δεκέμβριο του 2021 αυτός ο στόχος είχε απορριφθεί, αλλά το Duo συνέχισε να είναι διαθέσιμο και ενημερωμένο. Τον Ιούνιο του 2022, η Google ανέστρεψε την πορεία της και ανακοίνωσε ότι το Duo θα συγχωνευόταν στην πραγματικότητα στο Meet. Η εφαρμογή Google Duo για κινητά μετονομάστηκε σε "Google Meet", ενώ η αρχική εφαρμογή Meet θα καταργηθεί.
Χαρακτηριστικά
Οι δυνατότητες του Google Meet περιλαμβάνουν:
Τεχνολογίες
Το Google Meet είναι βελτιστοποιημένο για δίκτυα κινητής τηλεφωνίας χαμηλού εύρους ζώνης μέσω WebRTC και χρησιμοποιεί QUIC μέσω UDP, ενώ ο κωδικοποιητής AV1 χρησιμοποιείται από προεπιλογή. Η βελτιστοποίηση επιτυγχάνεται περαιτέρω μέσω της υποβάθμισης της ποιότητας βίντεο μέσω της παρακολούθησης της ποιότητας του δικτύου.
Τον Φεβρουάριο του 2021, η Google ανακοίνωσε έναν νέο κωδικοποιητή πολύ χαμηλού bitrate για συμπίεση ομιλίας που ονομάζεται "Lyra", ο οποίος μπορεί να λειτουργεί με ταχύτητες δικτύου έως και 3 kbps που αποφεύγει τον ρομποτικό φωνητικό ήχο. Η Google εκπαίδευσε μοντέλα μηχανικής εκμάθησης σε χιλιάδες ώρες δεδομένων, προκειμένου να δημιουργήσει τη μέθοδο που χρησιμοποιεί η Lyra για τη συμπίεση και τη μετάδοση φωνητικών σημάτων.
Για την απόκρυψη απώλειας πακέτων, το Meet χρησιμοποιεί το WaveNetEQ, ένα μοντέλο παραγωγής που βασίζεται στο WaveRNN της DeepMind/Google AI.
Βίλλεμ φαν Ελστ
Ο Βίλλεμ φαν Ελστ (ολλανδικά: Willem van Aelst , 16 Μαΐου 1627 - 1683 ή μετά ) ήταν Ολλανδός ζωγράφος της Χρυσής Ολλανδικής Εποχής στη ζωγραφική.
Google Meet
Τεχνολογίες
Σύμφωνα με την Google και μια τεχνική μελέτη από το Signals Research Group που συνέκρινε τον χρόνο υποβάθμισης σε 3G, 4G και Wi-Fi, το Meet (ονομαζόταν Duo κατά τη διάρκεια εκτέλεσης και δημοσίευσης της μελέτης) παρέχει την υψηλότερη ποιότητα φωνής και βίντεο από οποιαδήποτε άλλη υπηρεσία ή εφαρμογή.
Βίλλεμ φαν Ελστ
Βιογραφία
Ο φαν Ελστ γεννήθηκε στο Ντελφτ σε οικογένεια ευκατάστατων αρχόντων της πόλης. Διδάχτηκε ζωγραφική από τον θείο του, τον ζωγράφο νεκρών φύσεων Έφερτ φαν Ελστ. Στις 9 Νοεμβρίου 1643 καταγράφηκε στη Συντεχνία του Αγίου Λουκά του Ντελφτ. Ματαξύ 1645 και 1649 έζησε στη Γαλλία. Το 1649 ο φαν Ελστ ταξίδεψε στη Φλωρεντία, όπου διετέλεσε Αυλικός ζωγράφος για τον Φερδινάνδο Β΄ των Μεδίκων, Μεγάλο Δούκα της Τοσκάνης. Εκεί έγινε γνωστός ως Guillielmo d'Olanda. Εκείνη την εποχή ο Μέγας Δούκας προσέλαβε δύο συμπατριώτες του, τον Ματτίας Βίτχοος (Matthias Withoos) και τον Όττο Μαρσέους φαν Σρικ (Otto Marseus van Schrieck). Ο τελευταίος ήταν επίσης ζωγράφος νεκρών φύσεων και πιθανόν να επηρέασε το ύφος του φαν Ελστ. Ο Φερδινάνδος Β΄ τίμησε δημόσια των φαν Ελστ με χρυσή αλυσία και μετάλλιο, ως απόδειξη της επιδοκιμασίας και αναγνώρισης του ταλέντου του .
Google Meet
Εξωτερικοί σύνδεσμοι
Κατηγορία:Google Κατηγορία:Google (υπηρεσίες) Κατηγορία:Google (λογισμικά) Κατηγορία:Τηλεπικοινωνίες Κατηγορία:Τηλεφωνία Κατηγορία:Διαδικτυακές υπηρεσίες Κατηγορία:Android (λειτουργικό σύστημα) Κατηγορία:IOS (Apple) Κατηγορία:Μέσα κοινωνικής δικτύωσης Κατηγορία:Εφαρμογές διαδικτύου
Βίλλεμ φαν Ελστ
Βιογραφία
Έχει γίνει εικασία ότι ο φαν Ελστ επισκέφθηκε τη Ρώμη, όπου έγινε μέλος των Bentvueghels, της ειταρείας Ολλανδών και Φλαμανδών καλλιτεχνών που δραστηριοποιούνταν στην πόλη. Η εικασία αυτή βασίζεται στο όχι και πολύ πειστικό επιχείρημα ότι κατά τα έτη 1657/78 υπέγραφε τα έργα του με το όνομά του, ακολουθούμενο από το "alias" συν ένα ζωγραφισμένο ραβδί, κάτι που ερμηνεύτηκε ως προσωνύμιο που του είχαν αποδόσει οι Bentvueghels "De Vogelverschrikker" (=το σκιάχτρο), αλλά δεν υπάρχουν έγγραφα που να αποδεικνύουν κάτι παρόμοιο.
Το 1656 επέστρεψε στην Ολλανδία για να εγκατασταθεί μόνιμα στο Άμστερνταμ. Έγινε ένας από τους πλέον επιφανείς ζωγράφους νεκρών φύσεων της γενιάς του, γεγονός που του επέτρεψε να ζει στην "Πρινσχεχτραχτ" (Prinsengracht), αριστοκρατικό δρόμο της πόλης. Απεβίωσε στο Άμστερνταμ, περί το 1683 ή αργότερα, καθώς το τελευταίο χρονολογημένο του έργο έχει αυτή τη χρονολογία. Ο φαν Ελστ ήταν ο Δάσκαλος της Ραχελ Ρόις,, του Ίσαακ Ντένις, της Μαρία φαν Οοστερβάικ και του Ερνστ Στούβεν.
Εξωτερικοί σύνδεσμοι
Κατηγορία:Ολλανδοί ζωγράφοι Κατηγορία:Ολλανδοί ζωγράφοι της Χρυσής Εποχής
Επιχείρηση Κόνδορας
Η Επιχείρηση Κόνδορας (Operación Cóndor ή Operação Condor) επίσης γνωστή ως Σχέδιο Κόνδορας ήταν εκστρατεία πολιτικής καταστολής και κρατικής τρομοκρατίας που υποστηρίχθηκε από τις Ηνωμένες Πολιτείες και περιελάμβανε επιχειρήσεις μυστικών υπηρεσιών καθώς και δολοφονίες πολιτικών αντιπάλων. Εφαρμόστηκε επίσημα τον Νοέμβριο του 1975 από τις δεξιές δικτατορίες της Νότιας Αμερικής.
Λόγω του μυστικού χαρακτήρα της, ο ακριβής αριθμός των θανάτων που αποδίδονται άμεσα στην "Επιχείρηση Κόνδορας" αμφισβητείται ιδιαίτερα. Κάποιες εκτιμήσεις κάνουν λόγο ότι τουλάχιστον 60.000 θάνατοι μπορούν να αποδοθούν στον Κόνδορα, με περίπου 30.000 από αυτούς στην Αργεντινή, ενώ τα Αρχεία του Τρόμου απαριθμούν 50.000 νεκρούς, 30.000 εξαφανισμένους και 400.000 φυλακισμένους. Επιπλέον, ο Αμερικανός πολιτικός επιστήμονας Τζέι Πάτρις ΜάκΣερι δίνει έναν αριθμό τουλάχιστον 402 νεκρών σε επιχειρήσεις του Κόνδορα που διέσχισαν τα εθνικά σύνορα, και αναφέρει ότι από εκείνους που «είχαν εξοριστεί και απήχθησαν, βασανίστηκαν και δολοφονήθηκαν σε συμμαχικές χώρες ή μεταφέρθηκαν παράνομα στις χώρες καταγωγής τους για να εκτελεστούν... εκατοντάδες ή χιλιάδες τέτοια άτομα - ο αριθμός των οποίων δεν έχει ακόμη οριστικοποιηθεί - απήχθησαν, βασανίστηκαν και δολοφονήθηκαν στις επιχειρήσεις του Κόνδορα». Στα θύματα περιλαμβάνονται αντιφρονούντες και αριστεροί ηγέτες συνδικάτων και αγροτών, ιερείς και καλόγριες, φοιτητές και δάσκαλοι, διανοούμενοι και ύποπτοι αντάρτες.
Αν και περιγράφηκε από την Κεντρική Υπηρεσία Πληροφοριών (CIA) ως «μια συνεργατική προσπάθεια από τις υπηρεσίες πληροφοριών/ασφαλείας πολλών χωρών της Νότιας Αμερικής για την καταπολέμηση της τρομοκρατίας και της ανατροπής», οι αντάρτες χρησιμοποιήθηκαν ως δικαιολογία, καθώς δεν ήταν ποτέ ουσιαστικοί αρκετά για να ελέγξουν το έδαφος, να κερδίσουν υλική υποστήριξη από οποιαδήποτε ξένη δύναμη ή να απειλήσουν με άλλο τρόπο την εθνική ασφάλεια. Τα βασικά μέλη του Κόνδορα ήταν οι κυβερνήσεις της Αργεντινής, της Χιλής, της Ουρουγουάης, της Παραγουάης, της Βολιβίας, ενώ η Βραζιλία υπέγραψε τη συμφωνία αργότερα. Το Εκουαδόρ και το Περού εντάχθηκαν στην επιχείρηση αργότερα σε πιο περιφερειακούς ρόλους. Η κυβέρνηση των Ηνωμένων Πολιτειών παρείχε σχεδιασμό, συντονισμό, εκπαίδευση σε βασανιστήρια, και τεχνική υποστήριξη και παρείχε στρατιωτική βοήθεια στους δικτάκτορες κατά τη διάρκεια των κυβερνήσεων Τζόνσον, Νίξον, Φορντ, Κάρτερ και Ρίγκαν. Τέτοια υποστήριξη διοχετευόταν συχνά μέσω της CIA.
Εξωτερικοί σύνδεσμοι
Κατηγορία:Αντικομμουνισμός Κατηγορία:Ψυχρός Πόλεμος Κατηγορία:Επιχειρήσεις της CIA Κατηγορία:Κωδικές ονομασίες
Σήραγγα Κλόκοβας
Η κατασκευή της ξεκίνησε τον Μάρτιο 2015 και ολοκληρώθηκε με την παράδοση του έργου στις 12 Απριλίου 2017. Η σήραγγα είχε διανοιχτεί ήδη από τον Ιούνιο 2016, 14 μήνες μετά την έναρξη των εργασιών και πολύ νωρίτερα από ότι αναμενόταν αρχικά, κάτι που είναι αξιοσημείωτο και αποτελεί ρεκόρ για τα ελληνικά δεδομένα.
Παραπομπές
Κατηγορία:Νομός Αιτωλοακαρνανίας Κ Κατηγορία:Κτίρια και κατασκευές στη Στερεά Ελλάδα‎ Κατηγορία:Δρόμοι στη Δυτική Ελλάδα
Cheryl
Η Cheryl Ann Tweedy (30 Ιουνίου 1983) είναι Αγγλίδα τραγουδίστρια, χορεύτρια και τηλεοπτική προσωπικότητα. Γεννημένη και μεγαλωμένη στο Νιουκαστλ, απέκτησε φήμη στα τέλη του 2002 μετά την νίκη της στο Girls Aloud, ένα εφηβικό συγκρότημα που δημιουργήθηκε στα πλαίσια του σόου ταλέντων Popstars: The Rivals. Ενώ ήταν ακόμα μέλος του συγκροτήματος, ξεκίνησε μια σόλο καριέρα τον Απρίλιο 2009 και από τότε και μέχρι το 2014, κυκλοφόρησε τέσσερις δίσκους - 3 Words (2009), Messy Little Raindrops (2010), A Million Lights (2012), Only Human (2014). Οι δίσκοι περιλάμβαναν δέκα singles, πέντε από τα οποία - "Fight for This Love, "Promise This", "Call My Name", "Crazy Stupid Love", "I Don't Care" - μπήκαν στην πρώτη θέση στο UK Singles Chart. Η Cheryl ήταν η πρώτη Βρετανίδα σόλο καλλιτέχνης που έχει πέντε singles στο νούμερο 1 στο Ηνωμένο Βασίλειο και κατείχε το ρεκόρ της Βρετανίδας σόλο καλλιτέχνη με τα περισσότερα number-one singles στο ΗΒ μέχρι που η Jess Glynne το κατέριψε το 2018.
Η Cheryl έγινε κριτής στην βρετανική έκδοση του The X Factor το 2008. Ήταν μέντορας σε δυο νικητές του σόου (της Alexandra Burke στην πέμπτη σεζόν και του Joe McElderry στην έκτη σεζόν) προτού παραιτηθεί το 2011 και γίνει κριτής στην αμερικανική έκδοση, από την οποία αποχώρησε στην φάση των οντισιόν. Επέστρεψε ως κριτής στην εντέκατη και δωδέκατη σεζόν της βρετανικής έκδοσης. Από το 2019 έως το 2020, η Cheryl ήταν κριτής στο The Greatest Dancer.
Η Cheryl έγινε ένα αναγνωρισμένο και πολυφωτογραφημένο style icon, ενώ ο τύπος την περιγράφει ως "fashionista". Έχει φωτογραφηθεί για τα εξώφυλλα των περιοδικών British Vogue, Elle, Harper's Bazaar καθώς και στο εξώφυλλο των περιοδικών της εταιρείας καλλυντικών L'Oréal από το 2009 έως το 2018. Το καθαρό εισόδημά της εκτιμάται πως ανερχόταν στα £20 εκατ. τον Οκτώβριο 2014. Η Cheryl ήταν παντρεμένη με τον Άγγλο ποδοσφαιριστή Άσλεϊ Κολ από τον Ιούλιο 2006 έως τον Σεπτέμβριο 2010. Παντρεύτηκε τον Jean-Bernard Fernandez-Versini τον Ιούλιο 2014. Από το 2016 έως το 2018, είχε σχέση με τον τραγουδιστή των One Direction Liam Payne, με τον οποίο απέκτησε έναν γιο τον Μάρτιο 2017.
Εξωτερικοί σύνδεσμοι
Κατηγορία:Αγγλίδες τραγουδίστριες ποπ Κατηγορία:Άγγλοι χορευτές
Kim Possible
Kim Possible, είναι ο τίτλος μιας Αμερικανικής σειράς κινουμένων σχεδίων δράσης από τους Μπομπ Σκούλεϊ και Μαρκ ΜακΚορκλ, που προβαλλόταν από το Disney Channel. Η ιστορία περιστρέφεται γύρω από την Κιμ Δυνατή, ένα έφηβο κορίτσι που έχει αναλάβει να υπερνικήσει το έγκλημα παγκοσμίως. Προβαλλόταν από το 2002 μέχρι και το 2007 και διήρκεσε 4 κύκλους. Στην Ελλάδα, προβλήθηκε από την ΕΡΤ, μιας και η τελευταία είχε συμβόλαιο με την Disney.
Πλοκή
Στο σχολείο, αναλαμβάνει χρέη μαζορέττας, μαζί με την κολλητή της, Μονίκ και την αντίζηλό της, Μπόνι Ροκγουώλερ. Ζει μαζί με την υπόλοιπη οικογένειά της, τους Τζέιμς (Πατέρας, ο οποίος δουλεύει σε μία διαστημική υπηρεσία σχεδιάζοντας πυραύλους), Αν (Μητέρα, που δουλεύει σε νοσοκομείο ως εγκεφαλοχειρουργός.), και τα δίδυμα Τζιμ και Τιμ (Τα οποία φημίζονται για την ζωηράδα τους.)
Στην τηλεταινία "A Sitch in Time", αποδείχτηκε ότι πριν την εφηβεία της, η Κιμ έφτιαξε μια ιστοσελίδα, για να προωθήσει την εργασία της ως babysitter. Όταν ένας δισεκατομμυριούχος μπλέκεται σε σύστημα λέιζερ, προσπαθώντας να βρει την ομάδα Impossible, επικοινωνεί με την Κιμ, η οποία καταφέρνει να τον βοηθήσει. Με την πάροδο του χρόνου, όλο και περισσότεροι άνθρωποι ανά την υφήλιο ζητούσαν την βοήθειά της, έτσι η Κιμ αποφασίζει να γίνει υπερηρωίδα.
Παραγωγή
Οι Μπομπ Σκούλεϊ και Μαρκ ΜακΚορκλ δούλευαν για χρόνια στο Disney Channel και συμμετείχαν στις παραγωγές σειρών όπως ο Αλαντίν, ο Ηρακλής, και ο Μπαζ Λαϊτγίαρ της Αστρικής Διοίκησης. Αυτές ήταν spin-off σειρές των ταινιών Αλαντίν, Ηρακλής και Toy Story αντίστοιχα. Αν και τους άρεσαν και οι τρεις σειρές, ήθελαν να ασχοληθούν με κάτι "πιο πρωτότυπο". Η αφορμή τους δόθηκε όταν το Disney Channel αποφάσισε να δημιουργήσει μια σειρά όπου έναν τυπικό παιδί θα μπλέκεται σε περίεργες περιπτώσεις. Η νέα σειρά θα προσανατολιζόταν σε άτομα ηλικίας 9 έως 14 ετών, αλλά θα ήταν ικανή να διασκεδάζει και άτομα μεγαλύτερης ηλικίας. Τα ονόματα των πρωταγωνιστών αποφασίστηκαν όταν οι δημιουργοί ήταν σε έναν ανελκυστήρα: Ο ΜακΚορκλ είπε του Σκούλεϊ "Κιμ Δυνατή, μπορεί να κάνει τα πάντα", με τον Σκούλεϊ να του απαντάει "Ρον Σταματημένος, δεν μπορεί."
Μια άλλη αφορμή για για την δημιουργία της σειράς ήταν όταν οι δημιουργεί ανακάλυψαν ότι λίγοι θηλυκοί χαρακτήρες εμφανίζονταν ως ήρωες, έτσι, έχοντας ως έμπνευση τον Τζέιμς Μποντ και τον Κάπτεν Κερκ από το Star Trek, κι ενώ ήλπιζαν ότι και οι κόρες τους θα μπορούσαν να την έχουν ως πρότυπο, δημιούργησαν την Κιμ. Εν αντιθέσει με τους παραδοσιακούς υπερήρωες, η Κιμ ήταν εξ' ολοκλήρου απαλλαγμένη από υπερδυνάμεις και μυστική ταυτότητα.
Συνολικά, κυκλοφόρησαν 4 κύκλοι, καθώς και ένα crossover της σειράς Λίλο και Στιτς. Επίσης, κυκλοφόρησαν και τρεις τηλεταινίες (Δύο animated και μία live action) Οι animated τηλεταινίες λέγονταν "A Sitch in Time", όπου η Κιμ ταξιδεύει στον χρόνο για να αλλάξει τα γεγονότα, και η δεύτερη "So the Drama", η οποία προβλεπόταν να είναι και το τέλος της σειράς, αλλά τελικά οι παραγωγοί αποφάσισαν να κυκλοφορήσουν άλλον έναν κύκλο. Η live action τηλεταινία κυκλοφόρησε το 2019.
Έχουν κυκλοφορήσει επίσης και τα εξής βιντεοπαιχνίδια:
Παραπομπές
Κατηγορία:Τηλεοπτικές σειρές κινουμένων σχεδίων Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Τηλεοπτικές σειρές παραγωγής Disney Television Animation Κατηγορία:Τηλεοπτικές σειρές του Disney Channel
Μέγας Λάκκος Καρδίτσας
Η Μέγας Λάκκος ή Μεγαλάκος είναι πολύ μικρός οικισμός της Θεσσαλίας στην Περιφερειακή Ενότητα Καρδίτσας.
Γεωγραφικά - ιστορικά στοιχεία
Ο Μέγα Λάκκος βρίσκεται στα νότια όρια με την Περιφερειακή Ενότητα Ευρυτανίας και απέχει περίπου 38 χλμ. Ν.-ΝΔ. από την Καρδίτσα. Είναι κτισμένος στις πλαγιές του όρους Βαλαώρα των Ανατολικών Αγράφων σε υψόμετρο 910 μέτρα. Στην τοποθεσία Καστρί υπάρχουν "υπολείμματα οχύρωσης, πιθανόν από μικρό κάστρο ή φυλάκιο του 4ου αιώνα π.Χ. και των ελληνιστικών χρόνων". Αναφέρεται επίσημα ως ξεχωριστός οικισμός για πρώτη φορά το 1928 να προσαρτάται στην τότε κοινότητα Νεράϊδας. Σύμφωνα με το πρόγραμμα Καλλικράτη και την τροποποίησή του Κλεισθένης Ι μαζί με την Νεράϊδα και το Σαραντάπορο αποτελούν την κοινότητα Νεράϊδας που υπάγεται στη δημοτική ενότητα Ιτάμου του δήμου Καρδίτσας και σύμφωνα με την απογραφή του 2011 απογράφησαν 6 κάτοικοι.
Παραπομπές
Κατηγορία:Χωριά του νομού Καρδίτσας Κατηγορία:Δήμος Καρδίτσας
Δημαρχείο του Γιβραλτάρ
Το Δημαρχείο του Γιβραλτάρ είναι το πρώην δημαρχείο του Γιβραλτάρ, σε κεντρική τοποθεσία εντός της πόλης στο δυτικό άκρο της πλατείας Τζον Μάκιντος. Είναι το γραφείο του Δημάρχου του Γιβραλτάρ.
Ιστορικό
Το κτίριο ήταν μια ιδιωτική έπαυλη που χτίστηκε το 1819 από τον Άαρον Καρντόζο, έναν εύπορο έμπορο εβραϊκής πορτογαλικής καταγωγής που είχε εγκατασταθεί στο Γιβραλτάρ, ως οικογενειακό του σπίτι. Ήταν το μεγαλύτερο ιδιωτικό αρχοντικό που έχει δει ποτέ το Γιβραλτάρ. Το τριώροφο σπίτι δέσποζε στην πλατεία Τζον Μάκιντος.
Ανεγέρθηκε στη θέση του παλιού νοσοκομείου και του παρεκκλησίου της La Santa Misericordia (αγγλικά: The Holy Mercy) και αργότερα της φυλακής. Ως μη προτεστάντης, ο Καρντόζο δεν είχε νόμιμα άδεια να έχει ιδιοκτησία στο Γιβραλτάρ. Ωστόσο, καθώς ήταν στενός φίλος του Λόρδου Νέλσον και είχε προμηθεύσει τον στόλο του, τελικά του παραχωρήθηκε μια τοποθεσία για να χτίσει ένα σπίτι στην Αλαμέντα με την προϋπόθεση ότι θα ήταν «ένα στολίδι» στην πλατεία. Το κόστος του ανερχόταν περίπου στα 40.000 £.
Μετά τον θάνατό του το 1834, η έπαυλή του μισθώθηκε στον Τζον Ανσάλντο ως ξενοδοχείο, το Club House Hotel. Αγοράστηκε το 1874 από τον Πάμπλο Αντόνιο Λάριος, έναν πλούσιο επιχειρηματία και τραπεζίτη, γεννημένο στο Γιβραλτάρ αλλά μέλος μιας ισπανικής οικογένειας, των Λάριος, ο οποίος ανακαίνισε πλήρως το κτίριο. Το 1922, ο γιος του Πάμπλο Λάριος, Μαρκησίου του Μαρζάλες (Master of the Royal Calpe Hunt για 45 χρόνια), πούλησε το κτίριο στις αποικιακές αρχές του Γιβραλτάρ, οι οποίες σκόπευαν να το μετατρέψουν σε ταχυδρομείο. Ωστόσο, έγινε τελικά η έδρα του νεοσύστατου Δημοτικού Συμβουλίου του Γιβραλτάρ. Από το 1926, η τηλεφωνική υπηρεσία του Γιβραλτάρ λειτουργούσε από το Δημοτικό Συμβούλιο και στον τελευταίο όροφο του κτηρίου εγκαταστάθηκε ένα αυτόματο κέντρο που εξυπηρετούσε την περιοχή. Στο κτίριο αργότερα προστέθηκε επιπλέον όροφος και νέα πτέρυγα προς τον βορρά τροποποιώντας την αρχική του συμμετρία. Σήμερα στεγάζει το Δημαρχείο.
Εθνική Πινακοθήκη
Το 2015, η κυβέρνηση του Γιβραλτάρ ίδρυσε την Εθνική Πινακοθήκη Μάριο Φινλέισον στο Δημαρχείο. Η πινακοθήκη εκθέτει τα έργα διακεκριμένων καλλιτεχνών του Γιβραλτάρ όπως οι Γκουστάβο Μπακαρίσας, Τζάκομπο Αζαγκούρι, Λένι Μίσφουντ και Ρουντεσίντο Μανία. Μερικά έργα του Μάριο Φινλέισον εκτίθενται επίσης.
Κατηγορία:Κτίρια και κατασκευές στο Γιβραλτάρ
Γιουτζίνι Κλαρκ
Ανακάλυψε διάφορα είδη ψαριών όπως και το ότι οι καρχαρίες δεν χρειάζεται πάντα να κολυμπούν προκειμένου να μην πεθάνουν ενώ ανακάλυψε και ένα «απωθητικό καρχαριών» με βάση το ψάρι γλώσσα Μωυσής.
Προώθησε την προστασία των θαλάσσιων οικοσυστημάτων.
Η ζωή της
Η Γιουτζίνι Κλαρκ γεννήθηκε και μεγάλωσε στη Νέα Υόρκη. Ο πατέρας της πέθανε όταν εκείνη ήταν δύο χρόνων.
Από μκρή έδειξε ενδιαφέρον για τη θαλάσσια ζωή αλλά καθοριστικής σημασίας για τη μετέπειτα ζωή της υπήρξε μια επίσκεψη στο Ενυδρείο της Νέας Υόρκης όπου είδε για πρώτη φορά καρχαρίες. Από τότε και μέχρι την ενηλικίωσή της θα επισκέπτονταν το Ενυδρείο κάθε Σάββατο και θα έκανε ξενάγηση στους άστεγους.
Θαύμαζε επίσης τον εξερευνητή Γουίλιαμ Μπίμπι και ήθελε και εκείνη να γινει ωκεανογράφος και να καταδυθεί με βαθυσκάφος όπως και εκείνος. Όταν όμως εξομολογήθηκε το όνειρό της οι μεγάλοι γύρω της της είπαν πως μπορούσε να μάθει δακτυλογράφηση έτσι ώστε μία μέρα ίσως να γίνονταν γραμματέας του Μπίμπι! Όμως εκείνη δήλωσε πως δεν ήθελε να γίνει γραμματέας κανενός και πως μια μέρα θα γίνονταν σαν τον Μπίμπι.
Η Γιουτζίνι Κλαρκ σπούδασε ζωολογία στο πανεπιστήμιο του Μίτσιγκαν και πήρε μεταπτυχιακό και διδακτορικό στη ζωολογία από το πανεπιστήμιο της Νέας Υόρκης. Μετά κέρδισε υποτροφία για να μελετήσει τα ψάρια στην Ερυθρά Θάλασσα.
Από τότε ξεκίνησε μία σειρά από εξερευνητικές αποστολές σε διάφορα μέρη του κόσμου και άρχισε να μελετά περισσότερο τους καρχαρίες. Κατά τη ζωή της κέρδισε διάφορα βραβεία, επαίνους και υποτροφίες και κατέλαβε καθηγητικές θέσεις σε διάφορα πανεπιστήμια ενώ έκανε πάνω από 70 καταδύσεις με βαθυσκάφος και εμφανίστηκε σε δεκάδες τηλεοπτικές εκπομπές. Διάφορα ψάρια επίσης έχουν ονομαστεί προς τιμήν της.
Το 1987 έλαβε το βραβείο NOGI που θεωρείται το «Όσκαρ των καταδύσεων» και έχει τιμηθεί από διάφορους οργανισμούς όπως το National Geographic Society, το Explorers Club και το Underwater Society of America.
To 2004 διαγνώστηκε με καρκίνο του πνεύμονα.
Η Γιουτζίνι Κλαρκ συνέχισε για αρκετά χρόνια ακόμα το έργο της μέχρι το 2015 που πέθανε σε ηλικία 92 ετών. Μέχρι την τελευταία στιγμή έκανε καταδύσεις και λίγες μέρες πριν τον θάνατό της δημοσίευσε ένα ακόμα άρθρο.
Το έργο της
Η Γιουτζίνι Κλαρκ έγραψε δύο βιβλία: Το «Η Γυναίκα με το Δόρυ» (Lady with a Spear, 1953) και το «Η Γυναίκα και οι Καρχαρίες» (Lady and the Sharks, 1969) ενώ δημοσίευσε πάνω από 175 επιστημονικά άρθρα.
Προσπάθησε να αποδείξει πως οι καρχαρίες ήταν πιο ευφυείς από ότι πίστευε ο κόσμος μέχρι τότε και ήταν ο πρώτος επιστήμονας που εκπαίδευσε καρχαρίες. Ήταν επίσης η πρώτη που έφτιαξε «ψάρια του σωλήνα» και παρατήρησε πως οι καρχαρίες ξεκουράζονταν ακίνητοι μέσα σε σπηλιές πλούσιες σε οξυγόνο, καταρρίπτοντας έτσι τον μύθο που ήθελε τους καρχαρίες να κινούνται συνέχεια για να μην πεθάνουν. Ανακάλυψε επίσης πολλά νέα είδη ψαριών.
Κατασκεύασε επίσης «απωθητικό καρχαριών» από τις τοξίνες του ψαριού γλώσσα Μωυσής ενώ βοήθησε και στην κατασκευή της πρώτης ταινίας IMAX.
Παραπομπές
Κατηγορία:Γυναίκες επιστήμονες Κατηγορία:Αμερικανίδες βιολόγοι Κατηγορία:Ιχθυολόγοι Κατηγορία:Ζωολόγοι
Κυβέρνηση Αδόλφου Χίτλερ
Η κυβέρνηση του Χίτλερ μπορεί να χωριστεί σε δυο περιόδους: από τις 30 Ιανουαρίου 1933 μέχρι και τις 27 Ιουνίου 1933, όπου το «Εθνικοσοσιαλιστικό Κόμμα» - NSDAP - συγκυβερνούσε με το «Γερμανικό Εθνικό Λαϊκό Κόμμα», -DNVP -και από τον Ιούλιο του 1933 ως τον Απρίλιο του 1945, όπου η κυβέρνηση ήταν μονοκομματική, προϊόν νομοθετικών διαταγμάτων (κυβέρνηση de jure) και όχι εκλογών.